Diari Oficial de la Generalitat Valenciana


Sumari del DOGV 5870, del 15-10-2008 (2008/11692)

Bases particulars de la programació SUNP-5 PGOU de Sagunt. Expedient 37/07-PL.
------------------------------------------------------------------------------

### Dades del document

Número de DOGV
:   5870

Data del DOGV
:   15-10-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/11710


Data del document
:   31-07-2008

Organisme emissor
:   Ajuntament de Sagunt

Tipus de document
:   Bases

Descriptors 

:   * Sagunt
    * pla d'urbanisme
    * administració local

Bases particulars de la programació SUNP-5 PGOU de Sagunt. Expedient 37/07-PL. [2008/11116]
El Ple de la corporació municipal, en sessió ordinària celebrada el dia 31 de juliol de 2008, va adoptar, entre altres, l'acord següent:
5. Bases particulars de programació del sòl urbanitzable no programat (SUNP) 5 del Pla General d'Ordenació Urbana (PGOU). Expedient 37/07-PL:
Sotmés a votació, de conformitat amb el que establix l'article 82.3 del Reglament d'Organització, Funcionament i Règim Jurídic de les Corporacions Locals, per unanimitat es ratifica la inclusió de l'assumpte en l'ordre del dia.
1. Inici de la programació.
De conformitat amb el que establix l'article 130 de la Llei Urbanística Valenciana (LUV), estes bases particulars són redactades d'ofici.
2. Bases generals aplicables.
A l'efecte de l'article 131.1 de la LUV, este programa es regirà, a més de fer-ho per les previsions que s'establixen en estes bases particulars, per les bases generals de programació en el municipi de Sagunt, aprovades definitivament en la sessió ordinària del Ple de data 28 de setembre de 2006, i publicades íntegrament en el Butlletí Oficial de la Província (BOP) de data 23 d'octubre de 2006.
Complementant estes bases generals, en relació amb el SUNP 5 del PGOU, caldria tindre en compte les determinacions següents:
Primera. Ordenació urbanística vigent en l'àmbit de l'actuació integrada
D'acord amb allò que s'ha indicat en el PGOU de Sagunt, de 1992, (normes urbanístiques secc. 5ª sòl urbanitzable no programat destinat a l'ús no residencial), l'article 228 establix el que seguix:
Article 228
b) per sectors determinats)
[...]
Sector 5.
Ús característic: comercial i de servicis.
- Preferent. Comercial
- Prohibits. Els del CGU del títol I i del capítol V.
Superfície: 75.000 m².
Intensitat ús característic: 0,5 m²t/m².
[...]
A. 229. Les dotacions correspondran al que disposa l'annex del RP a més d'una reserva de cessió lliure i gratuïta de 5 m² de sòl/100 m²T construït, amb destinació a sistemes generals.
També en la memòria d'ordenació del PGOU, apartat 2, classificació del sòl: 2.2 sòl urbanitzable, 2.2.2 sòl urbanitzable industrial.
[...]
«A això s'afig un altre sector amb PAU específic:
Sector 5. Destinat a comercial i de servicis, se situa al costat del SG Poliesportiu i porta parell el desenvolupament de la via perpendicular a eix de desenvolupament N-S.
Superfície: 75.000 m².
Intensitat ús característic: 0,5 m²t/m² màx. total.»
Estes disposicions s'han vist alterades per l'actuació de l'IVVSA en el macrosector V que incorpora part del bulevard tipus T-1 de 40 m d'ample en la seua ordenació, via que estava inclosa segons el PGOU en el desenvolupament del sector 5, la qual cosa en termes esquemàtics comportaria una reducció del sector al que seguix:La superfície assenyalada és de caràcter indicatiu i se subordina als mesuraments topogràfics corresponents.
De fet, en un mesurament més concret, resulta la superfície de 49.406 m², que es prendrà com a base de treball, sense perjudici del que resulte dels mesuraments finals.Esta important disminució en la seua superfície destinada als antics sistemes generals (13.800 m2 aprox.) també ho és en les cessions obligatòries i en els costos d'urbanització del mateix bulevard. Representa un 22% de la superfície obtinguda.
També cal tindre en compte la reserva de 5 m²/100 m²T, que establix l'article 229 del PGOU.
El PGOU assignava als distints sectors del sòl urbanitzable no programat un repartiment equitatiu dels antics sistemes generals vinculats al desenvolupament del sector (hui denominats elements de la xarxa dotacional primària) de manera que els mateixos o figuraven limítrofs a estos (SUNP amb nombre àrab) o bé figuraven adscrits (SUNP amb nombre romà).
L'operació realitzada pel pla parcial promogut per l'IVVSA ha alterat este esquema del PGOU, ja que una part molt significativa (13.800 m²) del sistema general annex al SUNP 5 (objecte d'estes bases particulars) es va vincular, en virtut del citat pla parcial de millora, al limítrof macrosector V. Per això i a l'efecte de mantindre l'assignació equitativa dels sistemes generals als SUNP determina que s'haja d'acudir al mecanisme de l'adscripció per al SUNP 5, en un percentatge del 20% de la superfície a localitzar en l'MSC VII. El que guarda correspondència amb el que el ple de la corporació ja va exigir al pla parcial del limítrof SG 2.2, també terciari.
Els paràmetres urbanístics que caldria entendre vigents en el moment de redacció de les bases particulars serien els següents, sense perjuí de les dades exactes que resulten dels corresponents mesuraments topogràfics:
Superfície del sector: 49.406 m².
Aportacions en l'MSC VII: 9.881 m².
Superfície de l'àrea de repartiment: 59.287 m².
Índex d'edificabilitat bruta: 0,5 m²t/m2s
Edificabilitats total: 24.703 m2t
Aprofitament tipus: 0,4166 m2t/m2s.
Superfície mínima destinada a dotacions públiques dins del sector: les derivades del vigent article 209 del Decret 67 2006. Necessàriament 4.940 m² de sòl o el que resulte de l'aplicació del percentatge del 10% a la superfície del sector hauran d'anar destinades a zona verda dins del sector.
La superfície de 1.252 m² de sòl dotacional destinat a sistemes generals s'entendria inclosa dins dels 9.881 m² de l'MSC VII, per la qual cosa no serà necessari que la dita superfície ocupe part de la del sector.
Ubicació dels 9.881 m² de l'MSC VII: s'indicarà per part de l'Ajuntament expressament en les presents bases particulars de programació de l'àmbit, en la determinació quarta, com un dels objectius del planejament a presentar per part dels aspirants a agent urbanitzador.
Tots estos paràmetres quantitatius se subordinen al que resulte dels mesuraments necessaris dels àmbits indicats.S'adjunten plans indicatius de l'àmbit.
Ortofoto. Cadastral
Segona. Necessitats i objectius que s'han de satisfer amb el programa d'actuació integrada
a) Gestionar la transformació jurídica de les finques afectades pel programa.
A més de les operacions ordinàries que s'hauran de realitzar en este sentit, convé parar una atenció especial a una sèrie de situacions concretes que s'han de tindre en compte:
1. Atesa la seua novetat respecte al marc normatiu anterior, és necessari indicar que, en tot cas, a este programa ja s'aplicaran les previsions de l'article 16.1.b de la Llei 8/2007, d'acord amb el qual:
Entregar a l'administració competent, i amb destinació a patrimoni públic de sòl, el sòl lliure de càrregues d'urbanització corresponent al percentatge de l'edificabilitat mitjana ponderada de l'actuació, o de l'àmbit superior de referència en què esta s'incloga, que fixe la legislació reguladora de l'ordenació territorial i urbanística.
En les actuacions de dotació, este percentatge s'entendrà referit a l'increment de l'edificabilitat mitjana ponderada atribuïda als terrenys inclosos en l'actuació.
Amb caràcter general, el percentatge a què es referixen els paràgrafs anteriors no podrà ser inferior al 5% ni superior al 15%.
La legislació sobre ordenació territorial i urbanística podrà permetre excepcionalment reduir o incrementar este percentatge de forma proporcionada i motivada, fins a aconseguir un màxim del 20% en el cas del seu increment, per a les actuacions o els àmbits en què el valor de les parcel·les resultants siga sensiblement inferior o superior, respectivament, al mitjà en els restants de la seua mateixa categoria de sòl.
La legislació sobre ordenació territorial i urbanística podrà determinar els casos i les condicions en què càpiga substituir l'entrega del sòl per altres formes de compliment del deure, excepte quan puga complir-se amb sòl destinat a habitatge sotmés a algun règim de protecció pública en virtut de la reserva a què es referix la lletra b de l'article 10.
En conseqüència, la cessió de l'aprofitament a favor de l'administració, el 10% del total o el percentatge que resulte de cessió obligatòria en el moment d'aprovació dels instruments de planejament i gestió corresponents, ho serà lliure de càrregues d'urbanització. És una previsió reglada de caràcter legal que no admet discrecionalitat respecte d'això, vigent des de l'1 de juliol de 2007.
2. Les instal·lacions de telefonia mòbil existents dins de l'àmbit es troben emparades davall una llicència municipal de caràcter provisional, en precari, atorgada per mitjà d'acord de la comissió de govern de 24 de novembre de 1999, expedient 370/6952 IZ, per la qual cosa són unes instal·lacions i una activitat que no generen un dret de reposició ni d'indemnització, sense perjudici que s'haja de tindre l'empresa titular com a interessada en este expedient.
3. A més, s'haurà de tindre en compte que sobre la finca registral 1401, tom 954, llibre 226 de Sagunt, foli 82, figura una reserva d'aprofitament a favor del seu titular que va permetre en esta instal·lar una reposició de línia elèctrica afectant un altre àmbit limítrof (el sector B del PERI núm. 7), situació que està en fase d'inscripció, de manera que l'ocupació de la parcel·la no suposa una minva dels seus drets derivats de les superfícies d'aportació.
4. Per l'àmbit discorre, de nord a sud, un col·lector d'aigües residuals, el traçat del qual s'haurà de documentar degudament en les propostes dels aspirants a agents urbanitzadors. En cap cas s'haurà de produir superposició d'este amb espais edificables ni parcel·les de destinació privada de creació pel document del planejament, a l'efecte de no generar servituds que condicionen en el futur solucions constructives. La documentació de planejament haurà de justificar esta situació.
b) Urbanitzar completament la unitat d'execució que constituïsca l'objecte del programa i realitzar les obres públiques addicionals que es requerisquen per a complir el que disposen els apartats següents, amb subjecció a les previsions temporals i econòmiques del programa.
Respecte d'això és necessari tindre en compte l'informe dels servicis tècnics municipals que assenyalen respecte d'això el següent:
Instal·lacions existents o programades.
Haurà d'adaptar a càrrec seu les obres programades que es troben executades per l'SGES-2.2 que afecten terrenys inclosos en este àmbit del SUNP-5.
Haurà de documentar l'estat del col·lector principal de sanejament que recorre el seu àmbit N-S, i preveure les obres de protecció d'este a realitzar (provisionals en fase d'execució i definitives per a les càrregues que suportarà d'acord amb el seu emplaçament) i garantir que no es generen interferències amb la resta de les obres. En cas contrari ha de preveure's la reposició íntegra del col·lector dins de l'àmbit.
Haurà d'obtindre informe favorable d'anul·lació o reposició de les instal·lacions existents pels seus titulars (Sindicat de Regs, Iberdrola, etc.).
Sistema viari.
Haurà de completar el bulevard a l'est de l'actuació d'acord amb la secció viària prevista en l'MSC-V per a la calçada (7 m), havent de considerar el dit bulevard íntegrament com a obra connexa. Juntament amb este es disposarà de via de servici que compte amb aparcament i separada del bulevard per mitjana de 2 m. La proposta mai podrà plantejar una secció viària menys generosa que la prevista en el sector B del PERI-7 que consistix en 3 + 2 + 7 corresponents a vorera + aparcament + calçada d'un únic sentit.
Haurà de donar-se continuïtat al vial de servici del vial internuclis plantejat per l'SGES 2.2, de la mateixa secció viària, així com la connexió del mateix a l'internuclis previ a la rotonda a executar per l'MSC-V. La solució ha de ser d'acord amb la duplicació prevista a realitzar per l'MSC-III Fusió.
Haurà de donar continuïtat als passos de vianants previstos per l'MSC-V i executats fins al bulevard, així com realitzar les obres necessàries d'adaptació per a configurar el dit vial com cal (actualment l'MSC-V preveu ambdós sentits en el carril est, i s'haurà de modificar i adaptar la senyalització i l'obra civil necessària (encontres amb rotondes) per a deixar el carril est de sentit sud-nord i habilitar el sentit nord-sud en el vial de nova creació).
Jardineria i zones verdes.
Haurà de dotar d'arbratge totes les voreres de la urbanització, a una distància màxima de 10 m, que haurà de compatibilitzar amb la disposició d'enllumenat públic.
Les zones verdes hauran de dotar-se tant d'arbratge com d'espècies arbustives de distints ports. No s'admetran instal·lacions dins d'estes excepte les de reg, enllumenat públic i les de pluvials d'arreplega de les zones pavimentades.
No s'admetrà accés rodats a parcel·les que interferisquen en les zones verdes.
Haurà de plantejar-se un sistema de programació de reg per control remot (GPS).
Almenys el 50% de la zona verda (sense comptar les voreres perimetrals) estarà pavimentada amb tractament dur, com per exemple llambordes, taulell decoratiu, formigó imprés, etc.
Abastiment d'aigua.
Haurà de realitzar la connexió a la infraestructura general d'aigua prevista per l'MSC-III Fusió (diàmetre 400 mm pel vial internuclis), de la qual participa econòmicament.
Sanejament/pluvials.
Haurà de realitzar xarxa de pluvials amb previsió de connexió a la canalització connexa que ha d'executar l'MSC-V i de la qual participa econòmicament.
Hauran de preveure's embornals als espais durs de les zones verdes i de vianants, connectats a la xarxa de pluvials general. El coeficient d'escolament de la dita zona verda es calcularà de 0,7.
S'arreplegaran les pluvials procedents superficialment de l'SGES-2.2 i Carrefour.
Trànsit.
Haurà de fer els passos elevats al bulevard, en tota la seua extensió (inclús l'MSC-V).
Haurà d'adequar la senyalització de l'entorn de l'àmbit a la solució de trànsit que es plantege.
Telecomunicacions i uns altres servicis.
Haurà de dotar la urbanització amb xarxes de, si més no, dos companyies subministradores, i haurà d'aportar informe o conveni de prestació del servici.
En cas de pretendre dotar de gas la urbanització haurà d'aportar solució de canalitzacions i informe d'acceptació de la companyia distribuïdora de zona.
Subministrament elèctric.
Haurà de preveure en qualsevol cas el subministrament mínim de 100 kW en baixa tensió per parcel·la mínima resultant en el projecte de reparcel·lació.
Les reposicions, atenent al PGOU, es realitzaran en tot cas fora de l'àmbit i mai en sòl urbà.
Enllumenat públic.
Haurà de coordinar (quant a distribució, altures, tipologia, etc.) la solució a executar, amb la qual s'adopte per a l'MSC-V a la zona de bulevard o executar a costa seua les obres connexes necessàries per a il·luminar-lo adequadament.
L'acabat de les columnes de polièster reforçat amb fibra de vidre serà en acabat forja negre grafit, i negre el de la lluminària.
c) Connectar i integrar adequadament la urbanització amb les xarxes d'infraestructures, d'energia, comunicacions i servicis públics existents.
El SUNP 5 es troba envoltat de diversos sectors que compartixen amb aquell les infraestructures de portament d'aigües, d'evacuació de pluvials, d'accés rodat exterior, etc.
Això determina que el SUNP 5 es considere com a actuació connexa i condicionada de les actuacions corresponents:
- Infraestructura comuna del subministrament de l'aigua: sobre el seu abast consultar el Programa d'Actuació Integrada PAI MSC III Fusió.
- Desdoblament de la infraestructura viària nord, vial internuclis: sobre el seu abast consultar el PAI MSC III Fusió.
- Infraestructura comuna d'evacuació d'aigües pluvials. Sobre el seu abast consultar el PAI MSC V, gestionat per l'IVVSA.
- Haurà de completar el bulevard a l'est de l'actuació d'acord amb la secció viària prevista en l'MSC-V per a la calçada (7 m), havent de considerar el dit bulevard íntegrament com a obra connexa
Es tracta d'infraestructures (excepte la quarta indicada) en les quals participarà econòmicament l'àmbit, en proporció al seu aprofitament, però l'execució material de les quals no correspondrà a l'agent urbanitzador que se seleccione excepte les de simple connexió, sinó només la gestió dels cobraments corresponents, per a procedir a pagar-los a favor dels agents urbanitzadors dels àmbits corresponents.
En eixe sentit, davant del certificat aprovat per l'Ajuntament en relació amb estes infraestructures comunes, serà procedent exigir les quantitats corresponents a l'agent urbanitzador del SUNP 5.
Este disposarà d'un període d'un mes des de la recepció de la corresponent notificació per a pagar-les. El desembossament d'estes quantitats i la seua acreditació documental legitimarà a establir la seua inclusió en el certificat següent d'obres per a cobrar-les a càrrec dels propietaris de l'àmbit.
d) Complementar les infraestructures i espais públics o reserves dotacionals en el que calga per a no minvar ni desequilibrar els nivells de qualitat, quantitat o capacitat de servici existents i exigibles reglamentàriament.
A més dels terrenys que són preceptius i que pertanyen a la xarxa secundària de dotacions d'acord amb allò que s'ha assenyalat en els articles 131 i 209 i següents del ROGTU, és necessari insistir en localització de terrenys en l'MSC VII, i la superfície del qual gira a l'entorn dels 10.000 m², la localització exacta de la qual s'indicarà en la determinació quarta.
A més s'entendrà que la connexió a xarxes de la companyia subministradora d'energia elèctrica estarà inclosa dins de l'obra urbanitzadora, i es podran realitzar increments econòmics respecte dels preus fixats en estes bases particulars en relació amb les dites infraestructures quan el punt de connexió donat per la dita companyia estiga a una distància superior a 500 m de l'àmbit, i només podrà ser objecte d'increment la part de traçat exterior a l'àmbit d'actuació
e) Obtindre els sòls dotacionals públics de l'àmbit de l'actuació, o adscrits a esta, a favor de l'administració gratuïtament.
Les cessions de sòls qualificats com a dotacionals són les derivades dels extrems indicats en esta determinació.
f) Establir terminis per a edificar els solars resultants de l'actuació urbanitzadora.
Es fixa el termini màxim de dos anys des que es reben provisionalment les obres d'urbanització de l'àmbit.
Tercera. Fitxa de gestió o, si és procedent, directrius d'evolució urbana i ocupació del territori establides en el pla general.
Caldrà reconduir-se al que ja s'ha indicat en la determinació primera.
Quarta. Criteris i objectius urbanístics i territorials de les propostes de planejament a formular pels concursants amb fixació de les directrius i estratègies que haurà d'observar l'ordenació que proposen.
El document de pla parcial que es presente per part dels aspirants a agent urbanitzador haurà de complir els objectius següents, a més de respectar les determinacions del PGOU establides en la determinació primera.
Vistes les condicions físiques del sector, i en concret la seua superfície relativament reduïda i que no és molt ample, unit a l'ús comercial que està previst en este, en el qual primen en molts casos la superfície de les parcel·les a què tinga l'aptitud d'albergar una gran volumetria, es considera que l'ordenació ha d'anar orientada a la creació d'una illa única, com a màxim dos, els accessos de la qual es produïsquen a través del vial de servici del bulevard T-1 limítrof a l'àmbit, parcialment inclòs, i que discorre de nord a sud.
No es considera convenient ni necessari traçar un vial perimetral, la secció mínima del qual seria en els termes de l'article 131 del ROGTU de 16 m d'ample el que limitaria en excés les possibilitats del sector i seria desproporcionat, atés que les parcel·les edificables disposen de prou accés i eixida pel viari de servici del bulevard.
Allò que s'ha exposat comporta que calga fer unes consideracions especials amb la parcel·la mínima. Estes tindran el seu front cap al bulevard est, i el seu fons en el límit oest. A l'efecte de guardar una proporció, el front de façana mínim serà de 40 metres, excepte aquelles parcel·les que es generen que tinguen un front nord o sud als seus respectius vials, que podrien tindre una superfície i amples de façana menors. La proposta d'ordenació haurà de plantejar una parcel·la mínima que partisca d'estes premisses. Això comporta justificadament una superfície de parcel·la mínima per a este sector superior als paràmetres comuns del PGOU, que girarà a l'entorn dels 9.539-9.915 m2 amb les excepcions indicades en este paràgraf.
D'altra banda, l'ordenació ha de preveure en el costat nord, que fita amb el vial internuclis, una connexió viària adequada d'eixida al dit vial de l'àmbit denominat SGES 2.2 i del centre comercial Carrefour.
A més, com abans s'ha indicat l'accés i l'eixida de la illa comercial del SUNP 5 es realitzarà a través d'un vial de servici paral·lel al bulevard nord sud.
Les alineacions o si és el cas els fronts de façana hauran d'ajustar-se als previstos en el pla parcial del macrosector V que donen a Fausto Caruana i respecte als del vial internuclis, hauran d'ajustar-se a la façana de prevista per l'SGES 2.2.
D'altra banda, el pla parcial establirà la prohibició de càrrega i descàrrega en la via pública i tots els espais no accessibles a públic (magatzems, molls de transferència) hauran d'estar tancats i tractats com a façana.
Es remarca en que esta exigència de tractament de façades serà en tot cas aplicable a tots els fronts que donen a espais públics, prohibint-se el tractament estètic de mitgera en estos casos.
Respecte a la qüestió de la localització de l'àrea de repartiment en el macrosector VII, és necessari indicar que els terrenys adscrits seran els següents:
Les superfícies en l'MSC VII, al suposar un 20% de la superfície del sector, se subordinen al que resulte del mesurament del sector i les esmentades parcel·les.
Com que l'ús de caràcter comercial en principi no es considera necessari que per part del pla parcial es formule proposta de coeficients correctors per ús o tipologia. Si la proposta d'ordenació els considerara necessaris, haurà de realitzar una exposició motivada de les causes i les circumstàncies que ho provoquen.
El document de pla parcial, com que està dins de l'esquema del PGOU de 1992, i té delimitats en tots els seus fronts el perímetre del sector, serà d'aprovació definitiva municipal.
El subsòl dels espais públics zona verda inclosa dins del sector es qualifica, tal com preveu l'article 60 de la LUV com a aparcament, de titularitat municipal, i s'admet el seu tractament en els termes de l'article 124.2 de la LUV quan assenyala:
«2. El programa podrà incloure, si és procedent, altres objectius complementaris el cost dels quals siga assumit per l'urbanitzador sense repercutir-lo als propietaris de terrenys afectats, com ara..., o d'obres públiques accessòries susceptibles de concessió i que, per raons tècniques, hagen d'executar-se juntament amb les principals del programa...»
En eixe sentit puntuarà, en els termes que indicaran els criteris de baremació de les alternatives presentades.
Cinquena. Descripció dels objectius d'edificació privada que han de complir-se en l'àmbit de l'actuació.
Cap observació respecte d'això.
Sisena. Prescripcions tècniques que, amb caràcter mínim, hauran de respectar-se en la redacció dels documents d'ordenació i gestió exigibles.
Cal atenir-se a les exigències de la clàusula desena de les bases generals així com dels seus annexos I i II.
A estes, serà necessari afegir les exigències següents, de caràcter addicional:
Tota la documentació de planejament continguda en els programes d'actuacions integrades, sense perjudici de la seua presentació en paper, sempre haurà de constar en suport digital, (en els formats més habituals: doc; xls; dwg).
El pla de replantejament serà la base de tot el material gràfic. Es farà amb projecció en coordenades UTM, amb suficients bases de replantejament georeferenciades i grafiades. Estes hauran de quedar materialitzades sobre el terreny, per mitjà de claus i pintura, i en cas de grans àmbits se situaran sobre plataformes amb prou espai que permeta el seu estacionament a fi de comprovar la perfecta adscripció al terreny. En els documents de planejament seran en dos coordenades, independentment de les que consten en el pla d'urbanització. Afectarà tant la zona d'actuació com a la limítrof, comprenent una àrea exterior suficient, que comprenga com a mínim el viari de contacte en la seua totalitat, i amb referència a les illes existents si n'hi haguera. Cada punt significatiu constarà de coordenades per al replantejament, i el quadre de bases i punts de replantejament figurarà necessàriament en el plànol.
Tot el contingut gràfic documental haurà de tindre en comú el perímetre georeferenciat de l'àmbit (o àmbits si és el cas) de l'actuació del pla de replantejament. Es presentarà en paper a escala màxima 1/1000.
Documents de planejament
Documentació escrita informativa i justificativa
La part informativa de la documentació de planejament continguda en els programes d'actuacions integrades, constaran d'un apartat específic de la repercussió o declaració d'impacte segons l'estudi d'impacte ambiental del PGOU de Sagunt.
Quan es tracte de programes que afecten un número significatiu de parcel·les, contindrà un apartat o annex on s'analitze la situació de la parcel·lació del sector, amb una estadística de les superfícies de les parcel·les cadastrals afectades en el moment de la presentació del PAI, a fi de justificar entre altres, la parcel·la mínima de l'ordenació quan així pertoque.
Les afeccions imposades per la legislació sectorial en l'àmbit territorial vindran en una llista on conste cada una d'estes de forma completa i el butlletí i data de publicació.
Documentació gràfica informativa
Els plànols informatius reglamentaris se sotmetran als criteris obligatoris següents:
a) La situació dels terrenys en el context de l'ordenació urbanística es referirà sempre als plans originals de classificació de sòl del PGOU a l'escala original.
b) L'estructura de la propietat reflectirà el plànol original cadastral (en paper escala 1:2.000).
c) La topografia del terreny assenyalarà les corbes de nivell metre a metre i punts de cota (en paper escala 1:2.000). En el suport digital constaran com a capa única les corbes de nivell metre a metre.
d) El plànol dels usos, aprofitaments, vegetació, construccions i edificacions existents reflectirà les corbes de nivell de l'apartat anterior (en paper escala 1:2.000).
e) Les infraestructures de qualsevol tipus i xarxes generals de servici, inclouran les torres i pals de suport, diàmetres i arquetes, i béns demanials o servituds derivades de la seua implantació (en paper escala 1:2.000).
f) L'ordenació estructural del sector i del seu entorn, l'estat de les construccions en les operacions de reforma i tot allò que incidisca directament o indirectament en el planejament municipal vigent es vincularà sobre els plànols originals del PGOU que siguen procedents en cada cas, a l'escala original.
g) Les afeccions tant físiques com jurídiques que puguen condicionar l'ordenació, com ara zones de domini públic i les seues àrees de servitud, grans infraestructures de tota índole existents en el territori, àrees arqueològiques i construccions i fites més rellevants que existisquen en este o altres factors anàlegs, es faran constar en plànol a banda o si és possible en l'assenyalat com e. En qualsevol cas les afeccions físiques i jurídiques, servituds, etc. que condicionen l'ordenació establida es faran constar en el suport digital georeferenciat com a capa única.
h) Quan la nova ordenació es vincule a nuclis urbans s'haurà d'incloure una anàlisi gràfica completa de la situació actual de la zona afectada, amb un abans i un després darrere de l'ordenació proposada.
Documentació gràfica de caràcter normatiu
Els plànols proponents de nova ordenació detallada o variació de l'existent s'ajustaran als criteris següents:
a) El pla de qualificació i assignació de destins urbanístics a cada terreny, contindrà en la forma que es considere oportuna els paràmetres característics de cada un d'ells: superfícies, edificabilitat, nombre de plantes, distàncies a límits i quants es consideren rellevants en funció de l'ordenació detallada proposta (en paper escala mínima 1:2.000; màxima 1:1000).
b) El pla de delimitació de la xarxa de reserves de sòl dotacional públic inclourà les característiques més rellevants dels equipaments previstos: superfícies, edificabilitat (si es fixara), nombre de plantes, distàncies a límits i tots els que es consideren oportuns (en paper escala mínima 1:2.000; màxima 1:1000).
c) En el plànol específic de la xarxa viària rodada i de vianants se'n definiran els amples i les característiques geomètriques, inclòs un esquema de les seccions tipus de cada vial. Este plànol prescindirà d'aquells elements propis de projecte d'urbanització contingut en l'alternativa tècnica, encara que inclourà les rasants de les trobades així com les corresponents al viari de contacte. Inclourà també la xarxa primària adscrita, si és el cas, així com les zones de protecció segons la legislació aplicable. Este plànol contindrà necessàriament les corbes de nivell (en paper escala mínima 1:2.000; màxima 1:1000).
d) Les àrees sotmeses o autoritzades a estudis de detall s'inclouran en el mateix plànol del model real o virtual d'implantació dels volums edificables que es basarà en el pla a, reproduint les dades d'aquell, i grafiant-los sobre cada una de les parcel·les patrimonialitzables per ús i destinació (en paper escala mínima 1:2.000; màxima 1:1000).
e) Plànol final on es mostre la nova ordenació proposada sobre el plànol original del PGOU al qual afecte.
f) La resta de plànols que es consideren necessaris per a la millor definició de l'ordenació detallada.
Tots els plànols hauran d'indicar l'ordenació estructural vigent en els sòls de l'entorn del sector o sectors ordenats, acreditant la integració de la proposta.
A més tota la documentació gràfica haurà d'ajustar-se a l'ordenança municipal aprovada definitivament pel Ple municipal en la sessió de 30 d'abril de 2008 (exp. 36/3323 DL) i publicada en el BOP número 126, de 28 de maig de 2008, com a ordenança municipal sobre alineacions, rasants, actes de replantejament i plànols finals d'obres, i de conformitat amb el que establixen els articles 1 i 7.4 d'esta.
Amb caràcter addicional a tot això, haurà d'adjuntar-se l'estudi d'integració paisatgística de l'ordenació i l'estudi acústic.
Setena. Admissibilitat de variants
No se n'admeten. Les situacions indicades en estes bases no són potestatives, sinó que necessàriament s'hauran d'incloure en la proposta d'ordenació modificativa de la vigent, i s'acomplirà el que s'ha exposat en estes bases particulars.
Huitena. Prescripcions tècniques que, amb caràcter mínim, hauran de respectar-se en la redacció del projecte de les obres d'urbanització
Com ja s'ha indicat, caldrà sotmetre's a les determinacions de la clàusula deu de les bases generals i a l'annex II d'estes.
A estes, caldrà afegir estes exigències, de caràcter addicional:
Tota instal·lació existent que done nou servici a la zona que s'urbanitza, haurà de ser revisada per mitjà de passada de càmera, mandrí o un altre sistema de comprovació, i adoptar les mesures correctores necessàries per a la seua correcta funcionalitat. En cas contrari, s'entendrà que esta es reposa amb els condicionants impostos a l'obra nova.
Quant al control de qualitat, és necessari afegir les qüestions següents, que hauran de ser dutes a terme per un laboratori acreditat:
Seran obligatoris el llavat i la desinfecció de la canalització d'aigua prèviament a la connexió a les xarxes municipals i, per tant, a la seua recepció.
Serà obligatori realitzar les proves d'estanqueïtat i pressió de les xarxes d'aigua a una pressió de 10 atm, en trams no majors a 500 m.
Serà obligatori el pas de càmera de televisió en circuit tancat, per les conduccions de sanejament i pluvials una vegada executades, per a comprovar-ne el bon funcionament prèviament a qualsevol connexió que es pretenga fer a esta. Esta prova es farà tantes vegades com siga necessari per a garantir el bon funcionament de la xarxa (després de reparacions), i haurà de ser inspeccionada per una empresa especialitzada.
Tots els registres disposaran del certificat de producte a més de les exigències indicades en les bases generals.
L'acabat per a les columnes serà negre oxiron en vials i verd oxiron en zones verdes.
Novena. Estimació dels terminis de desenvolupament i execució del programa d'actuació integrada, així com la regulació dels efectes del seu incompliment
a) La presentació dels textos refosos corresponents al planejament o al projecte d'urbanització haurà de produir-se en el termini màxim d'un mes des que tinga lloc la notificació a l'urbanitzador de l'aprovació definitiva que impose modificacions a l'alternativa tècnica.
b) La notificació als interessats per a l'exercici de l'opció per modalitat de retribució prevista en l'article 166 de la Llei Urbanística Valenciana haurà de practicar-se en el termini màxim d'un mes des de la formalització del PAI.
c) El projecte de reparcel·lació haurà de presentar-se davant de l'Ajuntament per l'urbanitzador en el termini màxim d'un mes des de la finalització del termini per a l'opció per modalitat de retribució previst en l'article 166 de la Llei Urbanística Valenciana. A este efecte, l'urbanitzador haurà de presentar davant de l'administració actuant acreditació justificativa de la pràctica de les comunicacions regulades exigibles.
d) La presentació dels textos refosos corresponents al projecte de reparcel·lació haurà de produir-se en el termini màxim de 15 dies hàbils des que tinga lloc la notificació a l'urbanitzador de les modificacions a introduir en el projecte inicialment formulat.
e) L'inici de les obres d'urbanització haurà de produir-se en el termini d'un mes des de l'aprovació definitiva del projecte de reparcel·lació, i acreditar-se per mitjà d'acta de replantejament subscrita per la direcció de les obres i, almenys per un tècnic municipal. A estos efectes, l'urbanitzador haurà d'acreditar, en l'acta de replantejament, el pagament als creditors nets del compte de liquidació o bé la consignació de la dita quantitat en la Tresoreria Municipal.
f) Les obres d'urbanització hauran de finalitzar en el termini màxim de 12 mesos des que s'inicien. La finalització de les obres s'acreditarà per mitjà del corresponent certificat final d'obres expedit pel director facultatiu. Atés que el desenvolupament d'este àmbit se subordina a l'execució d'una sèrie de connexions a infraestructures a executar per altres àmbits, en concret el MSC III i el SUNP V, és necessari destacar que l'acte de recepció del SUNP 5 objecte d'estes bases particulars se subordina a la finalització efectiva de les dites infraestructures i a la seua recepció per part d'este Ajuntament. En eixe sentit este àmbit és una actuació connexa o condicionada a les actuacions indicades. No obstant això, no impedirà el certificat i el pagament de la integritat de les unitats d'obra executades efectivament.
Efectes del seu incompliment.
El retard en el compliment de qualsevol dels terminis indicats i no sols el de l'execució material de les obres, tindrà una penalització d'un 1- del pressupost íntegre del PAI per dia natural de demora.
Deu. Model de proposició que han de presentar els interessats
Model de proposició
(Nom i cognoms)..., amb DNI núm. ..., domiciliat per a tots els actes d'este concurs a..., que intervé en nom i representació de l'entitat mercantil..., amb domicili social a..., CIF núm. ..., telèfon..., correu electrònic ... i fax núm. ..., assabentat de l'anunci publicat en el..., de les bases generals, publicades en el BOP de data ...; i de les bases particulars de condicions aprovat per la corporació municipal de Sagunt en la sessió de data..., i publicades en el ... , per a contractar per mitjà de concurs públic obert el Programa d'Actuació Integrada del SUNP 5 del Pla General d'Ordenació Urbana de Sagunt, de conformitat amb les referides bases.
Amb la presentació d'esta sol·licitud la meua representada accepta els termes de les bases generals i particulars de programació que regulen l'adjudicació d'este programa, i es declara que esta reunix totes i cada una de les condicions exigides per a resultar adjudicatària del programa.
(Lloc, data i firma del proponent).
Onze. Documentació que ha de presentar cada licitador juntament amb la proposició
En el sobre A, com a documentació acreditativa de la personalitat i de la solvència, la documentació indicada en la Llei 30/2007, de Contractació del Sector Públic. Situació que cal complementar amb el que establix la determinació 13 d'estes bases particulars.
En el sobre B, com a alternativa tècnica: a més dels indicats en l'article 126 de la LUV, en tot cas un document de planejament fidel a les indicacions d'estes bases acreditatiu de totes les situacions i les propostes indicades en estes bases i que han d'aportar els aspirants a agents urbanitzadors.
En el sobre C, com a proposició juridicoeconòmica: els indicats en l'article 127 de la LUV.
La documentació que serà objecte de valoració serà la següent:
A. De l'alternativa tècnica.
El pla parcial.
El projecte d'urbanització.
El document acreditatiu de la inversió en programes de restauració paisatgística o d'imatge urbana
El document acreditatiu dels terminis que es proposen per al desenvolupament de l'actuació integrada i resta de compromisos de l'aspirant.
El document acreditatiu de l'enunciat dels objectius complementaris que es proposen conformement a l'article 124.2, amb indicació expressa, si és el cas, dels compromisos d'edificació simultània a la urbanització que estiga disposat a assumir per damunt del mínim legal, així com si s'assumix o no voluntàriament el compromís de construcció i gestió d'aparcament subterrani en subsòl municipal.
B. De la proposició juridicoeconòmica.
a) El document acreditatiu de l'import de les càrregues d'urbanització, expressat en euros per metre quadrat d'edificabilitat.
b) El document acreditatiu de la valoració dels terrenys a l'efecte de fixar el coeficient de canvi per al pagament en espècie.
c) El document acreditatiu dels compromisos financers per a l'execució de les obligacions complementàries assumides voluntàriament i a costa seua per l'urbanitzador.
Dotze. Termini i lloc per a la presentació de les proposicions
El termini de presentació de proposicions al concurs és de tres mesos.
L'inici del còmput del dit termini començarà a comptar a partir de l'endemà de la data de l'última de les publicacions obligatòries practicades, siga la del Diari Oficial de la Comunitat Valenciana o siga la del Diario Oficial de la Unión Europea.
Les proposicions dels interessats hauran de presentar-se en qualsevol dels registres de l'Ajuntament de Sagunt, en el termini indicat i en l'horari de 08.00 a 14.00 hores. No serà admissible cap altre mitjà de presentació. Esta restricció només afecta la documentació subjecta als terminis de concurrència competitiva i no la resta de documents que siga necessari aportar durant la instrucció de la resta de l'expedient, que podrà fer-se per qualsevol dels mitjans establits en la Llei 30/1992, de Règim Jurídic de les Administracions Públiques i del Procediment Administratiu Comú.
Tretze. Criteris de solvència econòmica i financera, tècnica i professional exigibles als concursants i documentació acreditativa del compliment d'estos
Solvència econòmica i financera.
N'hi haurà prou amb reunir un dels requisits següents:
A. Capital social mínim.
Atés que el PEM indicat com a punt de partida de la licitació en les bases particulars és inferior a 10 milions d'euros el capital social mínim serà de mig milió d'euros.
Esta situació s'acreditarà per mitjà de certificat expedit pel registre mercantil, d'una antiguitat no superior a tres mesos.
B. Disponibilitat de fons propis.
Gaudir de la disponibilitat de fons propis que equivalga com a mínim a un 20% del pressupost d'execució de contracta del PAI a què es licita.
Si es tractara d'una persona jurídica el mitjà d'acreditació d'esta solvència serà la presentació del balanç, amb relació a l'últim exercici respecte de la data en què se sol·licite la participació, dels comptes anuals aprovats i degudament inscrites en el Registre Mercantil.
Si es tracta d'un empresari individual i està obligat a presentar la declaració de l'impost del patrimoni, s'exigirà disposar d'un patrimoni equivalent als fons propis abans indicats, situació que acreditaria per mitjà de la corresponent liquidació referent a l'últim exercici respecte de la data en què se sol·licite la participació. Si no està obligat a presentar l'impost del patrimoni, se li exigirà que la declaració de l'IRPF de l'últim exercici respecte de la data en què se sol·licite la participació, figure amb ingressos empresarials de caràcter positiu.
C. Agrupacions d'interés urbanístic.
Aquelles que es troben legalment constituïdes, amb personalitat jurídica i pública per estar degudament registrades, es considerarà que tenen solvència financera en tot cas.
S'acreditarà esta situació per mitjà del certificat acreditatiu de la inscripció en el Registre d'AIU.
Solvència tècnica i professional
A. Plantilla mínima.
Tindre com a personal en nòmina dins de la plantilla de l'empresa en condició de fix un mínim dels següents efectius
Un arquitecte superior i/o tècnic competent (p. ex. ECCP).
Un arquitecte tècnic.
Un enginyer tècnic industrial o de categoria superior
Un topògraf.
Un llicenciat en dret.
S'acreditarà esta situació per mitjà de còpia compulsada dels contractes laborals corresponents, així com de l'estat d'alta en el moment de la presentació.
A més caldrà adjuntar una còpia del certificat de la titulació acadèmica de cada un d'estos.
B. Contractes de servicis professionals
Qualsevol dels efectius mínims anteriors podrà ser substituït per l'acreditació de la subscripció d'un contracte de servicis professionals per al PAI concret objecte de licitació amb caràcter previ a la presentació de la proposició, i durant la vigència d'este.
S'acreditarà esta situació per mitjà d'una còpia compulsada dels contractes de servicis professionals corresponents.
A més caldrà acompanyar còpia del certificat de la titulació acadèmica de cada un d'estos.
Catorze. Criteris objectius d'adjudicació del programa d'actuació integrada, especificats per ordre decreixent d'importància, inclosa la seua ponderació
Ja que s'està davant d'un programa les alternatives tècniques del qual van acompanyades d'instrument de planejament que únicament conté ordenació detallada en desplegament de l'ordenació estructural establida en el planejament general, la puntuació de l'alternativa tècnica i de l'instrument de planejament representarà un 65% de la valoració en relació amb la proposició juridicoeconòmica, que representarà un 35%.
Dins de cada una d'elles, la importància relativa és la següent:
Per a l'alternativa tècnica:
a) La qualitat tècnica de l'ordenació proposada. Este criteri representarà un 50% de la valoració de l'alternativa tècnica.
b) La resolució adequada de la integració de l'actuació en el seu entorn.
c) La millor estructuració de dotacions públiques i d'espais lliures.
Els criteris establits en els apartats b i c anteriors representaran en conjunt un 20% de la valoració de l'alternativa tècnica.
d) La qualitat tècnica de les solucions proposades per a la urbanització.
Este criteri representarà un 10%.
e) Inversió en programes de restauració paisatgística o d'imatge urbana dins de l'àmbit del programa, com a objectius complementaris d'este, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge. Este criteri suposarà un 10% del valor total de l'alternativa tècnica.
g) Termini d'execució del programa d'actuació integrada.
h) Compromís d'edificació simultània a la urbanització dels solars resultants de l'actuació per damunt d'un mínim legalment exigible.
i) Compromisos addicionals assumits voluntàriament i a càrrec seu per l'urbanitzador.
j) Mitjans per al control de cada una de les prestacions que constituïxen l'objecte del programa.
Els criteris establits en els apartats g, h, i i j anteriors representaran en conjunt un 10% de la puntuació total de l'alternativa tècnica.
Per a la proposició juridicoeconòmica:
a) Menor import respecte de referències de quadres de preus de pràctica usual de les càrregues d'urbanització, expressat en euros per metre quadrat d'edificabilitat. Este criteri representarà un 35% de la valoració de la proposició juridicoeconòmica.
b) La valoració dels terrenys a l'efecte de fixar el coeficient de canvi per al pagament en espècie i la menor proporció de solars o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els que no tinga contracte suficient. Este criteri representarà un 30% de la valoració de la proposició juridicoeconòmica.
c) Major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa representarà un 25% de la valoració de la proposició juridicoeconòmica.
d) Compromisos financers per a l'execució de les obligacions complementàries assumides voluntàriament i a costa seu per l'urbanitzador. Este criteri suposarà un 10% del valor total de la proposició juridicoeconòmica.
Quinze. La previsió i, si és el cas, limitació de la possibilitat de formular alternatives tècniques que suposen una ampliació de l'àmbit territorial a programar, així com les conseqüències de l'ampliació
No se n'admeten.
Setze. El percentatge mínim de solars l'edificació dels quals haja de ser simultània a la urbanització
La simultaneïtat d'obres d'urbanització i edificació es regirà pel que establix l'annex III de les bases generals citades.
Dèsset. Necessitat d'informe del Consell del Territori i el Paisatge previst en l'article 136.4 de la Llei Urbanística Valenciana, així com d'altres administracions sectorials
En este cas no concorre la necessitat de cap informe d'altres administracions.
Díhuit. Percentatge màxim de coeficient de canvi
Este no podrà superar en cap cas un coeficient de 0,49 més IVA a favor de l'agent urbanitzador, havent de tindre's en compte que en este percentatge anirien inclosos els imports que es pagarien en concepte de cànon d'urbanització.
Dènou. Prerrogatives que deté l'administració
Caldrà estar al que disposa la clàusula tercera de les bases generals per les quals es regix este PAI.
Vint. Competència de l'ordre jurisdiccional contenciós administratiu per a conéixer de les qüestions que puguen suscitar-se en la preparació, la resolució i l'execució del contracte entre l'administració i l'urbanitzador
L'ordre jurisdiccional contenciós administratiu serà el competent per a conéixer de les qüestions que puguen suscitar-se en la preparació, la resolució i l'execució del contracte entre l'administració i l'urbanitzador.
Vint-i-una. Adjudicació connexa o condicionada, d'acord amb el que disposa els articles 139.1 de la Llei Urbanística Valenciana i el reglament, així com existència o inexistència de cànon d'urbanització
En la determinació segona s'ha assenyalat que el present àmbit és una actuació que és connexa i està condicionada en la majoria de les seues connexions exteriors a l'execució d'obres que han de realitzar altres actuacions. En termes esquemàtics, serien les següents:
Infraestructura comuna del subministrament de l'aigua: sobre el seu abast consultar el PAI MSC III Fusió.
Desdoblament de la infraestructura viària nord, vial internuclis: sobre el seu abast consultar el PAI MSC III Fusió.
Infraestructura comuna d'evacuació d'aigües pluvials. Sobre el seu abast consultar el PAI MSC V, gestionat per l'IVVSA.
Haurà de completar el bulevard a l'est de l'actuació d'acord amb la secció viària prevista en l'MSC-V per a la calçada (7 m), havent de considerar el dit bulevard íntegrament com a obra connexa.
Això comporta que en els termes literals de l'article 139 de la LUV, l'agent urbanitzador en este cas assumisca expressament que en relació amb les dites infraestructures que han d'executar els agents urbanitzadors d'estes, se subordina a la previsió següent.
«1. Els programes poden aprovar-se condicionats a l'efectiva realització de determinacions pròpies d'altres actuacions prèvia o simultàniament programades, sempre que estiga prou garantit el compliment d'aquelles condicions connexes i es preveja una adequada coordinació entre les respectives actuacions. Estes circumstàncies hauran d'especificar-se amb claredat en les bases particulars reguladores del programa.
2. L'adjudicació així condicionada imposarà les obligacions econòmiques requerides per a compensar als afectats per l'actuació més costosa a càrrec dels altres que es beneficien d'aquella per concentrar-se en esta obres o sobrecostos de comuna utilitat.
3. L'incompliment per l'urbanitzador principal de les condicions que afecten el desenvolupament d'una altra actuació connexa podrà donar lloc a la suspensió d'ambdós programes. L'adjudicatari d'un programa condicionat haurà de comprometre's a assumir al seu risc i ventura eixa eventualitat, encara que podrà fer reserva del dret a subrogar-se, arribat el cas, en el lloc de l'urbanitzador principal, amb els requisits establits en esta llei respecte de la cessió de l'adjudicació.»
Vint-i-dos. La previsió d'un preu cert de licitació, que tindrà caràcter de màxim i que servirà de base per al càlcul de la garantia provisional
De conformitat amb el que establix la base novena de les bases generals, s'establix l'import de la garantia provisional en una quantitat de 100.000 euros.
A l'efecte de determinar l'import del pressupost del PAI que han de suportar els propietaris de l'àmbit, és necessari diferenciar entre aquells imports generats per les actuacions i obres a càrrec de l'agent urbanitzador i aquells altres imports per obres a executar per altres agents urbanitzadors i sobre els quals l'agent urbanitzador d'este ha d'obrar com a mer gestor del cobrament.
Respecte dels imports generats per l'execució d'infraestructures per part d'altres actuacions de què esta és connexa o condicionada.
Estes tenen els següents imports, de caràcter estimatiu i pendents d'una més precisió segurament a la baixa:
- Infraestructura comuna del subministrament de l'aigua: 134.308,16 euros (IVA inclòs).
- Desdoblament de la infraestructura viària nord, vial internuclis: 360.477 euros (IVA inclòs).
- Infraestructura comuna d'evacuació d'aigües pluvials. 262.345,68 euros.
Forma de gestió del seu cobrament.
Es tracta d'infraestructures en què participarà econòmicament l'àmbit, en proporció al seu aprofitament, però l'execució del qual material no correspondrà a l'agent urbanitzador que se seleccione excepte les de simple connexió, sinó només la gestió dels cobraments corresponents, per a procedir al seu pagament a favor dels agents urbanitzadors dels àmbits corresponents.
En eixe sentit, davant de certificació aprovada per l'Ajuntament en relació amb les dites infraestructures comunes, pertocarà l'exigència de les corresponents quantitats a l'agent urbanitzador del SUNP 5.
Este disposarà d'un període d'un mes des de la recepció de la corresponent notificació per a procedir al seu abonament. El desembossament d'estes quantitats i la seua acreditació documental legitimarà a establir la seua inclusió en la següent certificació d'obres per a procedir al seu cobrament a càrrec dels propietaris de l'àmbit.
Respecte a les obres d'urbanització que han d'executar-se sota la responsabilitat de l'agent urbanitzador de l'àmbit
El cost d'execució de les obres d'urbanització, reflectit en el PEM, no excedirà el valor de 85 €/m² urbanitzat. El dit coeficient inclou totes les obres d'urbanització ordinàries, exceptuant-se únicament el soterrament de la LAAT de 66 kV d'acord amb les bases generals, que no serà preu tingut en compte per a la licitació, i que s'augmentarà a fi del seu cobrament i una vegada fixat per companyia.
Al seu torn, s'indicava en les bases generals que si les infraestructures foren de titularitat distinta i no s'haguera pogut determinar el preu de partida per part dels servicis tècnics municipals, s'exclouria expressament del preu màxim fixat per este Ajuntament com a preu de partida de la licitació a la baixa. No obstant això, qualsevol altra obra que puga afectar el subministrament d'energia elèctrica s'entendrà que la connexió a xarxes de la companyia subministradora d'energia elèctrica estarà incloses dins de l'obra urbanitzadora, i es podrà realitzar increments econòmics respecte dels preus fixats en estes bases particulars en relació amb les dites infraestructures quan el punt de connexió donat per la dita companyia estiga a una distància superior a 500 m de l'àmbit, i només podrà ser objecte d'increment la part de traçat exterior a l'àmbit d'actuació.
Igualment quedaran fora d'este límit econòmic aquelles millores en infraestructures que, sent necessàries o convenients, no hagen sigut previstes en les bases particulars i proposen els aspirants, ni les obres connexes que definitivament haguera d'executar l'àmbit, perquè no han prosperat les iniciatives encarregades de la seua concreció, les quals es valoraran atenent al preu de licitació, ja siga per coeficient ?/m², per aplicació de partides o extrapolació d'estes.
Així mateix es va fixar el següent criteri per a definir l'import del PEC a l'establir-se que mai podria superar el 19% del PEM.
D'altra banda s'assenyalava que no s'admetrà el cobrament a càrrec de la propietat per part de l'agent urbanitzador d'honoraris professionals tècnics en imports superiors als establits com indicatius en les tarifes dels corresponents col·legis professionals. L'aspirant a agent urbanitzador haurà de justificar expressament esta situació en les seues proposicions juridicoeconòmiques.
També es van establir en les bases generals que com a despeses generals un percentatge màxim del 5% de la suma del PEC i dels honoraris professionals tècnics. Amb el dit percentatge s'entenen coberts els honoraris jurídics, despeses de publicacions, de notificacions, actuacions en notaria, Registre de la Propietat, despeses financeres, etc. En el cas que com a conseqüència de l'aplicació de l'anterior percentatge resultara un import inferior a 60.000 euros, en tot cas es considerarà com a import a cobrar la quantitat esmentada de 60.000 euros.
Vint-i-tres. La puntuació mínima que hauran de superar les alternatives tècniques perquè es puguen valorar les proposicions juridicoeconòmiques que les desenvolupen
Les bases generals establixen respecte d'això que només es procedirà a l'obertura de la proposició juridicoeconòmica d'aquells aspirants que hagen aconseguit com a mínim el 30% dels punts possibles de l'alternativa tècnica.
Vint-i-quatre. La determinació de la quantia i forma de la garantia definitiva a prestar per l'urbanitzador.
Caldrà sotmetre's al que disposa la base 13 de les bases generals d'este PAI.
Vint-i-cinc. Causes específiques de resolució addicionals a les previstes en la Llei Urbanística Valenciana, en este reglament i en la legislació reguladora dels contractes de les administracions públiques.
No es considera necessària la fixació de cap amb caràcter addicional.
Vint-i-sis. L'abast i límit de les possibles pròrrogues per al desplegament i execució del programa
L'Ajuntament es reserva el valorar cada cas concret per a decidir si és procedent o no la pròrroga d'acord amb les circumstàncies que hi concórreguen.
Vint-i-set. Relació de titulars cadastrals
En les bases generals s'establix que, amb ple respecte a la confidencialitat de dades de caràcter personal i a la normativa específica que regix les dades cadastrals, s'haurà d'incorporar necessàriament una relació de titulars cadastrals que hagen de ser citats durant el període d'informació pública, així com els seus domicilis.
Esta relació no serà de lliure accés en l'expedient, sinó que només serà facilitada a aquells interessats que acrediten que han depositat a la notaria la documentació a què es referix l'article 134 de la LUV, a l'efecte de practicar la notificació d'estos en el context de la preceptiva informació pública.
Figura en l'expedient la dita relació, facilitada pel departament de Rendes, amb accés restringit als subjectes indicats en el paràgraf anterior.
A la vista del que s'ha exposat, de conformitat amb el dictamen de la Comissió Informativa Permanent de Política Territorial i Sostenibilitat, l'Ajuntament Ple, per 11 vots a favor de PP i EU, 2 vots en contra de SP i 9 abstencions de PSOE, els senyors Goig, González i Navarro (les de la senyora Hernández i els senyors González, Goig, Navarro i Miguel Chover en aplicació de l'article 100.1 del ROF), acorda:
Primer. L'aprovació d'estes bases particulars de programació de l'àmbit denominat SUNP núm. 5 del PGOU de Sagunt.
Segon. La iniciació del procediment de programació del dit àmbit, en els termes de l'article 132 i següents de la LUV.
Este acte, de conformitat amb el que establix l'article 109 de la Llei 30/1992, de 26 de novembre, posa fi a la via administrativa.
Contra este podeu interposar, amb caràcter potestatiu, un recurs de reposició o impugnar-ho directament davant de la jurisdicció contenciosa administrativa.
En el cas que opteu per la interposició del recurs de reposició, heu de fer-ho davant de l'òrgan municipal que va dictar l'acte i en el termini d'un mes comptador des de l'endemà d'aquell en què tinga lloc la publicació d'este, i haurà de tindre en compte que la seua interposició impedirà, fins a la seua resolució expressa o desestimació presumpta, la utilització de la via contenciosa administrativa.
El recurs haurà de resoldre's i notificar-se en el termini d'un mes, entenent-se desestimat, i quedant expedita la via contenciosa administrativa en cas contrari.
En el cas que decidiu interposar un recurs contenciós administratiu directament, heu de fer-ho, de conformitat amb el que disposen els articles 10, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, davant de la Sala Contenciosa Administratiu corresponent del Tribunal Superior de Justícia de la Comunitat Valenciana, amb seu al Palau de Justícia de la Ciutat de València, en el termini de dos mesos comptadors des de l'endemà d'aquell en què tinga lloc esta publicació.
Tot això sense perjudici que puga exercir-se qualsevol altra acció o recurs que considereu convenient en defensa dels vostres drets.
Cosa que es publica als efectes que pertoque i sota reserva del que resulte de l'aprovació de l'acta corresponent.
Sagunt, 31 de juliol de 2008.- L'alcalde: Alfredo Castelló Sáez.